Pressio sanguinis

Reijo Pitkäranta, Lexicon Finnico-Latino-Finnicum. Helsinki: WSOY, 2001; Ebbe Vilborg, Norstedts svensk-latinska ordbok. Andra upplagan. Norstedts akademiska förlag, 2009. seu  est pressio ad maximas arterias hominis pertinens, cum sanguis circulans parietes vasorum sanguineorum extendit. In una palpitatione inter pressionem maximam (systolicam) et minimam (diastolicam) variat.

Pressio sanguinis vitae signum est. Quodsi nimia est, quae hypertonia vel hypertensio arterialis vocatur, aut nimis demissa, quae hypotonia appellatur, periculi signum est.

 Anatomia 
Pressio vim contra parietem angulo 90° requirit. Ita sanguinis pressio vim contra parietes musculares et vasorum sanguinis et cavitatum cordis efficere significat. Nimirum structurae microscopicae parietum circuli sanguinis tam flexibilitatem quam tenacitatem et stabilitatem requirunt. 

 Anatomia macrocopica 
Partes anatomicae pressionis generationis sunt:
 Cavitates cordis cum atrio dextro, ventriculo dextro, atrio sinistro, ventriculo sinistro
 Circuli sanguinis maioris
 arteriae et arteriolae
 vasa capillaria
 venolae et venae
 Circuli sanguinis minoris
 arteriae et arteriolae
 vasa capillaria
 venolae et venae
In usu clinico generali pressio sanguinis praecipue ad pressionem arteriosam circuli sanguinis maioris spectat.

 Anatomia microscopica 

In vasīs sanguineis tunica media sive tunica muscularis momentum maximum pressionis sanguinis habet. Constituit non solum ex fibris muscularibus levibus sed etiam ex fibris textus connectivi.

 Physiologia 
 Pressio 

In medicina pressionem sanguinis unitate mmHg, rarius kPa, metitur.

 Pressionem sanguinis metiri  
Generaliter dictum pressionem sanguinis sphygmomanometro metiendi, methodo causa, valores aliquid indiligentes afferunt. Tamen pressionem sanguinis metiendi est una ex methodis medicis momenti maximi, quod ratione summa commendatur.

 Historia pressionis sanguinis mensae 
Circiter ab anno 1706, Stephanus Hales theologus et  physiologus Anglicus pressionem sanguinem apud canes et alia animalia punctione arteriali metiri coepit. Investigationes suas non prius quam annum 1733, muneribus ecclesiae causa, divulgavit. Descripsit anno 1733: Decembri mense vivam equam supine poni constringique iussi. Erat ei altitudo 14 manuum, aetas 14 annos nata, latere fistula. nec macilenta nec suculenta. Postquam arteriam cruris sinistram tres unciarum infra abdomen secui aperuique, in eandem tubulum metallicum diametro sexutlae indroduxi, quo secundi tubuli ope, tubulum vitreum longitudinis 9 pedum connexui. Cum ligaturam arteriae absolvi, sanguis in tubulum vitreum ad 8 pedum altitudinis ascendit.

Carolus von Vierordt physiologus Germanicus anno 1854 sphygmographum pressionem sanguis apud homines indirecti metendi excogitavit, ab Stephano Iulio Marey anno 1860 emendatum. Anno 1896, Scipio Riva-Rocci  medicus Italicus apparatus pressionem sanguinis hydrargyro metendi commentus est. Quae methodus ab Harvey Guilelmo Cushing medico Americano anno 1901 et iterum Nicolao Sergeievic Korotkov anno 1905, nunc cum usu stethoscopii sonorem diastolis sentiendi, sonorem Korotkovianum, emendata est.

 Notae 

 Bibliographia 
Ogedegbe, Gbenga & Thomas Pickering (2010) Principles and techniques of blood pressure measurement. Cardiology Clinics 28(4):571–586. doi:10.1016/j.ccl.2010.07.006. ISSN 1558-2264. PMC 3639494. PMID 20937442.

Categoria:Signa medica
Categoria:Vasa sanguinea
Categoria:Pressio